b'\n_START_ARTICLE_\nLavra\n_START_SECTION_\nIzvor imena\n_START_PARAGRAPH_\nIme Lavra oziroma njena \xc5\xa1tevil\xc4\x8dnej\xc5\xa1a razli\xc4\x8dica Laura je skraj\xc5\xa1ana oblika iz imena Lavrencija, ta pa izhaja iz latinskega imena Laurentia, ki je \xc5\xbeenska oblika imena Laurentius v sloven\xc5\xa1\xc4\x8dini Lovrenc.\n_START_SECTION_\nRazli\xc4\x8dice imena\n_START_PARAGRAPH_\nLavrenka, Lavricija, Lora, Lorena, Lorenka, Loreta, Lorica, Lorijana, Lorjana, Loris\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Lavra: 273. Med vsemi \xc5\xbeenskimi imeni pa je ime Lavra po pogostosti uporabe uvr\xc5\xa1\xc4\x8deno na 352. mesto.\n_START_SECTION_\nOsebni praznik\n_START_PARAGRAPH_\nV koledarju je ime Lavra skupaj z imenom Lovrenc, razen tega pa sta v koledarju zapisani \xc5\xa1e: Laura (argentinska redovnica, umrla 22. januarja 1904) in Laura (\xc5\xa1panska redovnica in mu\xc4\x8denka, umrla 19. oktobra 864).'